Watch Monsters and Mysteries in America (2013) Season 2 Episode 1 Online - SolarMovie
Version 1 Sponsor Host 3668 views
Version 3 bestreams.net 26 views
Version 4 Sponsor Host 2544 views
Version 5 gorillavid.in 869 views
Version 6 Sponsor Host 19848 views
Version 8 videoweed.es 64 views
Version 9 daclips.in 95 views
Version 10 nowvideo.sx 86 views
Version 11 veehd.com 18 views
Version 12 movpod.in 52 views
Version 14 sharesix.com 253 views
Version 15 sharesix.com 475 views Eindtyd Onderwerpe: Die doel van die "Wegraping"
Iets wat ons ten eerste moet verstaan oor die tema vd wegraping is dat die woord "wegraping" nie in die Bybel voorkom nie, alhoewel die woord "weggevoer" in 1 Thess. 4:17 ("caught up") in die Grieks die woord "har-pad-zo" is, wat beteken "catch (away/up); pluck; pull; take (by force)". Dit dan waarvandaan die woord "wegraping" kom, maar sommige hou nie daarvan dat die woord gebruik word nie omdat dit baiemaal verbind word met valse leerstellings oor die betrokke gebeurtenis.
Die "wegraping" (as ons dit so wil noem) is wel iets wat sal gebeur, maar moet gesien word as DEEL VAN "DIE OPSTANDING" (Jes. 26:19; Openb. 1:18). Met Christus se wederkoms sal die wat in Christus gesterf het EERSTE opstaan, en daarna sal die wat glo maar nog in die lewe is, ook nuwe liggame kry...(1 Thess. 4:13-18): (1Th 4:17) " Daarna sal ons wat in die lewe oorbly, saam met hulle in wolke weggevoer word die Here tegemoet in die lug; en so sal ons altyd by die Here wees". In hierdie pos wil ons veral kyk na wat DIE DOEL is van die "wegraping", want as ons kan verstaan WAAROM daar 'n wegraping gaan plaasvind, sal ons nie so maklik vir valse leerstellings val nie.
(vir 'n dagstukkie, waarin die vraag "waar Christene vir ewig sal bly?" behandel word, gaan na: http://warechristenedagstukkies.blogspot.com/2018/07/die-christen-die-politikus.html)
Die eerste deel van die antwoord kan gekry word in die laaste deel van 1 Thess. 4:17:
- "EN SO SAL ONS ALTYD BY DIE HERE WEES".
- Die res van die antwoord kan gekry word deur die gedeelte in konteks te lees: (1Th 4:13) Maar, broeders, ek wil nie hê dat julle onkundig moet wees met betrekking tot die ontslapenes nie, sodat julle nie treur soos die ander wat geen hoop het nie.(1Th 4:14) Want as ons glo dat Jesus gesterwe en opgestaan het, dan sal God ook so die wat in Jesus ontslaap het, saam met Hom bring.(1Th 4:15) Want dit sê ons vir julle deur die woord van die Here, dat ons wat in die lewe oorbly tot by die wederkoms van die Here, die ontslapenes hoegenaamd nie sal vóór wees nie.(1Th 4:16) Want die Here self sal van die hemel neerdaal met ‘n geroep, met die stem van ‘n aartsengel en met geklank van die basuin van God; en die wat in Christus gesterf het, sal eerste opstaan.(1Th 4:17) Daarna sal ons wat in die lewe oorbly, saam met hulle in wolke weggevoer word die Here tegemoet in die lug; en so sal ons altyd by die Here wees.
Dit gaan dus oor die tema van "die wat reeds gesterf het in Christus, die ontslapenes" - is daar hoop vir hulle? Ja. Dit gaan ook oor "die (gelowiges) wat nog in die lewe is" met Jesus Christus se wederkoms - sal hulle die ontslapenes voor wees? Nee. Die wat nog in die lewe oor is wanneer Christus terugkom, sal NIE die ontslapenes voor wees nie". Wat dit beteken is dat die wat ontslaap het in Christus eerste sal opstaan, en daarna sal die "wegraping" plaasvind (die Christene wat nog lewe wanneer Christus terugkom).
Sommige kerke preek dat die wederkoms in twee dele geskied (wat terloops nie skriftuulik is nie), asook dat die wegraping eerste sal plaasvind en daarna "die opstanding", maar soos ons sien volgens 1 Thess. 4 is dit in teenstelling met wat die Skrif leer. Ons moet ag gee op wat hier geleer word oor die opstanding..... Ons hoef nie te treur oor die wat reeds ontslaap het asof daar geen hoop is vir hulle nie, want God sal "die wat in Jesus Christus ontslaap het, saam met Hom bring" ! (1 Thess. 4:14; 3:13)(wat terloops miskien as bewys gesien kan word dat hulle op die oomblik in gees -maar nie in liggaam, want die liggaam is in die graf...- by die Here in die hemel is, maar geleerdes verskil hieroor).
Hy verduidelik dit verder deur te sê: "en die wat in Christus gesterf het, sal "eerste opstaan"....
(1) - "en die dode sal onverganklik opgewerk word;
(2) - EN ONS SAL VERANDER WORD".
Hoekom die "opstanding" of "verandering" ??? -kyk die woorde: "die dood is verslind in die oorwinning". Met hierdie opstanding of verandering (wegraping) is die dood finaal verslind! Dus, ons sal NUWE LIGGAME kry, sonder die angel van die dood en die sonde. (1Kor.15:50) - "Maar dit verklaar ek, broeders, dat vlees en bloed die koninkryk van God nie kan beërwe nie; ook beërwe die verganklikheid nie die onverganklikheid nie".
WAT IS DIE DOEL VAN DIE WEGRAPING IN BOGENOEMDE SKRIFGEDEELTES ?
(l.w. dat "wegraping" spesifiek gaan oor daardie gelowiges wat nog in die lewe is wanneer Christus terugkom):
* sodat ons die koninkryk van God kan ingaan, met onverganklike liggame waarsonder niemand daar kan ingaan nie, en so VIR ALTYD BY DIE HERE WEES. (Fil. 3:20) Want ons burgerskap is in die hemele, van waar ons ook as Verlosser verwag die Here Jesus Christus, (Fil. 3:21) wat ons vernederde liggaam van gedaante sal verander, om gelykvormig te word aan sy verheerlikte liggaam volgens die werking waardeur Hy ook alles aan Homself kan onderwerp. -(LET WEL DAT "OM VIR ALTYD BY DIE HERE TE WEES, BETEKEN "OM TE WEES WAAR HY IS" ! WAAR GAAN HY WEES WANNEER HY TERUGKOM? HY GAAN ONS WEL IN DIE LUG ONTMOET, MAAR NEEM KENNIS DAT HY SY KONINKRYK GAAN VERWEK HIER OP AARDE, WAT BEGIN MET DIE 1000 JAAR RYK, EN 'N EWIGE KONINKRYK IS! Ons gaan nie vir ewig in die hemel bly nie, maar op aarde (Matt. 5:5; Dan. 2:44...). Christene het wel 'n burgerskap in die hemele, want die koninkryk van God is nie net 'n geestelike of fisiese koninkryk nie, maar ook 'n hemelse! (en Christene word deel van Sy geestelike koninkryk), en wanneer hulle sterf, gaan hulle na die hemel (in gees in hemel)(alhoewel geleerdes hieroor verskil, want die O.T. heiliges was in 'n deel in die onderwereld wanneer hulle doodgaan, maar sekere in die N.T. wil maak dat ons wil onderskei tussen wat gebeur het met die heiliges in die O.T. wanneer hulle doodgaan, en wat gebeur met die heiliges in N.T. wanneer hulle sterf - dit bly egter een van daardie punte van verskil omdat die Skrif nie vir ons hieroor 'n definitiewe antwoord gee nie...).
Ons moenie die "wraak van God" verwar met die Groot Verdrukking nie. Omdat sommige hierdie twee met mekaar verwar, dink hulle dat Christene weggeraap sal word voor die Groot Verdrukking begin. Maar soos ons bo geleer het, sal die wegraping eers plaasvind wanneer Christus Jesus terugkom (l.w., "met die laaste basuin"!), EN IS DEEL VAN "DIE OPSTANDING"!
Die Groot Verdrukking vind plaas onder die 5de seel, terwyl die opstanding en "wegraping" plaasvind onder die 7 de seel... (Matt. 24:21; Openb. 7:14 en vgl. met Openb. 6).
Voor ons daarby kom, moet ons eers hierdie skrif in konteks lees - dit handel oor ware voorbeeldige gelowiges wat die woord in baie VERDRUKKING ontvang het (v.6), hulle van afgode bekeer het en die lewende en waaragtige God dien. Dit praat dus oor die feit dat hulle die Here verwag asook die saligheid in Christus Jesus, wanneer (l.w. die woorde!)- "die dood verslind word deur die oorwinning" - dus handel die vers wel oor Jesus Christus se wederkoms, maar hoekom die Christen daarna uitsien, is nie omdat hy die verdrukking gaan vryspring nie, maar omdat "die verganklikheid beklee gaan word met die onverganklikheid" (...dood verslind!).
- 1Th 5, v.9 en 10, (wat ook gaan oor die tema van "toorn"):
"Want God het ons nie bestem tot toorn nie, MAAR om die saligheid te verkry deur onse Here Jesus Christus wat vir ons gesterf het, sodat ons, of ons waak (die gelowiges wat nog oor is met Jesus Christus se wederkoms) en of ons slaap (die wat ontslaap het in Christus Jesus), saam met Hom kan lewe".
(Openb. 11:18) En die nasies was vertoornd, en U TOORN HET GEKOM
- en die tyd van die dode om geoordeel te word en om die loon te gee aan u diensknegte, die profete, en aan die heiliges en aan die wat u Naam vrees, klein en groot,
- en om die verderwers van die aarde te verderf.
- (2Th 2:6-8) "En nou, julle weet wat hom (die antichris) teëhou, sodat hy op sy tyd geopenbaar kan word. Want die verborgenheid van die ongeregtigheid is al aan die werk, net totdat hy wat nou teëhou, uit die weg geruim is; en dan sal die ongeregtige geopenbaar word, hy wat die Here met die asem van sy mond sal verdelg en deur die verskyning van sy wederkoms tot niet sal maak" - baie Christene hou hierdie skrif voor as 'n bewys vir hulle teorie dat die kerk "uit die weg geruim moet word", en dan d.m.v. "die wegraping", voordat die Antichris sy verskyning maak.... Wanneer ons egter die skrif in konteks lees, sal ons 'n ander prentjie kry: let op v. 1 - "Maar ons vra julle, broeders, met die oog op die wederkoms van onse Here Jesus Christus en ons vereniging met Hom (wegraping)"; kyk verder v. 3, "Laat niemand julle op enige manier mislei nie, want eers moet die afval kom en die mens van sonde geopenbaar word, die seun van die verderf" - DUS: die volgorde as volg:
(1) eers die afval;
(2) dan die seun van verderf geopenbaar;
(3) daarna die: wederkoms + ons vereniging met Hom.
(Openb. 20:6) "Salig en heilig is hy wat deel het aan die eerste opstanding; oor hulle het die tweede dood geen mag nie, maar hulle sal priesters van God en van Christus wees en sal saam met Hom as konings regeer duisend jaar lank".
Geplaas deur Hestie Myburgh om 17:48